gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 9225, del 29-11-2021 (2021/11585)

Nomenament de personal funcionari de carrera per a l'acompliment de llocs de personal administratiu d'administració general.
----------------------------------------------------------------------------------------------------------------------------

### Dades del document

Número de DOGV
:   9225

Data del DOGV
:   29-11-2021

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2021/11120


Data del document
:   15-09-2021

Organisme emissor
:   Ajuntament de Manises

Tipus de document
:   Anunci

Descriptors 

:   * Manises
    * funcionari

Nomenament de personal funcionari de carrera per a l'acompliment de llocs de personal administratiu d'administració general. [2021/11074]  
De conformitat amb la proposta de nomenament realitzada per la comissió de valoració constituïda per a dur a terme el procediment de provisió tres llocs de treball de personal administratiu a través de concurs de mèrits (llocs SG1003D, EC3003B, SG4002B, de la vigent relació de llocs de treball), mitjançant un acord de la Junta de Govern Local en sessions celebrades, amb caràcter ordinari, els dies 28 d'abril de 2021 i 12 de maig de 2021, s'ha efectuat el nomenament funcionarial de carrera de M. Isabel Gandía Ortiz, amb DNI \*\*\*7971\*\* (destinació en el Departament de Contractació i Patrimoni); Cristina Ayala Mora, amb DNI \*\*\*8135\*\* (destinació en el Departament d'Intervenció), i Javier Pedrós Cholvi, amb DNI \*\*\*7683\*\* (destinació en el Departament de Recursos Humans), per a l'acompliment de tres places de personal administratiu de l'Ajuntament de Manises, enquadrades en l'escala d'administració general (grup C, subgrup C1, de l'article 76 del Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut Bàsic de l'Empleat Públic).  
  
Cosa que es fa pública als efectes previstos per l'article 68.1.b de la Llei 4/2021, de 16 d'abril, de la funció pública valenciana.  
  
Manises, 15 de setembre de 2021.- El regidor delegat de l'Àrea d'Economia i Hisenda: Àngel Mora i Blasco.
Diari Oficial de la Generalitat Valenciana


Sumari del DOGV 9027, del 24-02-2021 (2021/1469)

RESOLUCIÓ de 16 de febrer de 2021, de la Universitat Politècnica de València, per la qual es corregeixen errors en la de 2 de febrer de 2021, per la qual es convoca a concurs d'accés una plaça de promoció interna per al cos de catedràtic o catedràtica d'universitat.
--------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9027

Data del DOGV
:   24-02-2021

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/1469


Data del document
:   16-02-2021

Organisme emissor
:   Universitat Politècnica de València

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 16 de febrer de 2021, de la Universitat Politècnica de València, per la qual es corregeixen errors en la de 2 de febrer de 2021, per la qual es convoca a concurs d'accés una plaça de promoció interna per al cos de catedràtic o catedràtica d'universitat. [2021/1469]  
Advertida una errada en la Resolució de 2 de febrer de 2021, publicada en el Diari Oficial de la Generalitat Valenciana número 9018 de data 11 de febrer de 2021, per la qual es convoca concurs d'accés a una plaça de promoció interna per a l'accés al cos de catedràtic o catedràtica d'universitat, a continuació es transcriu l'oportuna rectificació:  
  
  
En la pàgina: 6678  
Annex I:  
On diu: «Perfil docent de la plaça:»  
Ha de dir: «Perfil docent de la plaça: New Product Development. Estratègia i Disseny de l'Organització».  
  
Tenint en compte que la present correcció afecta i modifica el contingut de la plaça, es considera procedent modificar el termini de presentació d'instàncies que finalitzarà una vegada transcorreguts vint dies hàbils comptats a partir de la publicació de la present correcció en el Boletín Oficial del Estado.  
  
València, 16 de febrer de 2021. El rector: Francisco José Mora Mas.
Diari Oficial de la Generalitat Valenciana


Sumari del DOGV 9106, del 14-06-2021 (2021/6203)

Informació pública de la modificació parcial de l'estudi de detall per a l'ordenació de volums en l'àmbit de la unitat d'execució Roig Roquetes-1.
--------------------------------------------------------------------------------------------------------------------------------------------------

### Dades del document

Número de DOGV
:   9106

Data del DOGV
:   14-06-2021

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2021/6203


Data del document
:   31-05-2021

Organisme emissor
:   Ajuntament de Xàbia

Tipus de document
:   Anunci

Descriptors 

:   * Xàbia
    * administració local
    * pla d'urbanisme

Informació pública de la modificació parcial de l'estudi de detall per a l'ordenació de volums en l'àmbit de la unitat d'execució Roig Roquetes-1. [2021/6203]  
La Junta de Govern Local en sessió celebrada el dia 24 de maig de 2021, ha adoptat l'acord, l'apartat dispositiu del qual és com segueix:  
  
«Primer. Sotmetre a informació pública la modificació parcial de l'estudi de detall per a l'ordenació de volums en l'àmbit de les parcel·les 1, 2, 3, 4, 5, 6, 7, 8, i 9 de la unitat d'execució Roig Roquetes-1 durant un període de 20 dies, mitjançant la publicació de sengles anuncis en el Diari Oficial de la Generalitat Valenciana i en un dels diaris d'informació general de major difusió a la província i es publicarà en l'adreça electrònica municipal, www.ajxabia.com, per a la seua consulta.  
  
Segon. Notificar individualment als interessats inclosos en l'àmbit.  
  
Tercer. Durant el mateix termini es consultarà als organismes afectats, amb petició dels informes exigibles d'acord amb la legislació sectorial, així com a les entitats subministradores dels serveis públics urbans que pogueren resultar afectats.»  
  
Cosa que es fa pública per a general coneixement, assenyalant que la documentació exposada al públic està a la seua disposició en la següent adreça electrònica:  
https://xabia.sedelectronica.es/transparency/4332eeb7-dac6-46f7-9799-e7e125a3195f/  
  
Xàbia, 31 de maig de 2021.- L'alcalde: José F. Chulvi Español.
Diari Oficial de la Generalitat Valenciana


Sumari del DOGV 9006, del 27-01-2021 (2021/472)

Bases del procés selectiu per a la formació d'una borsa en comissió de serveis d'agents de policia local.
---------------------------------------------------------------------------------------------------------

### Dades del document

Número de DOGV
:   9006

Data del DOGV
:   27-01-2021

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/472


Data del document
:   07-01-2021

Organisme emissor
:   Ajuntament de Borriol

Tipus de document
:   Anunci

Descriptors 

:   * Borriol
    * concurs administratiu

Bases del procés selectiu per a la formació d'una borsa en comissió de serveis d'agents de policia local. [2021/472]  
Atesa la legislació vigent i vist que és necessari establir un mecanisme perquè qualsevol agent de policia local dels municipis de la Comunitat Valenciana que ho desitge, puga sol·licitar la incorporació a aquest ajuntament, es posa en el seu coneixement que s'han aprovat unes bases per a la formació d'una borsa per a comissions de serveis d'agents de policia local, que estan publicades íntegrament en el tauler d'anuncis de la seu electrònica: https://borriol.sedelectronica.es/  
  
S'obri el termini de quinze dies hàbils per a la presentació de sol·licituds. La presentació haurà de realitzar-se en la seu electrònica de l'Ajuntament, a través de «Tràmits-matèries» i seleccionant «Recursos humans» i la tramitació electrònica de «Sol·licitud de canvis de llocs, permutes, comissions de serveis».  
  
Borriol, 7 de gener de 2021.- L'alcalde: Hèctor Ramos Portolés.
Diari Oficial de la Generalitat Valenciana


Sumari del DOGV 9026, del 23-02-2021 (2021/1195)

Notificació de la sentència dictada en el procediment ordinari número 2298/2016.
--------------------------------------------------------------------------------

### Dades del document

Número de DOGV
:   9026

Data del DOGV
:   23-02-2021

Secció del DOGV
:   IV. ADMINISTRACIÓ DE JUSTÍCIA

Número del document
:   2021/1195


Organisme emissor
:   Jutjat de Primera Instància Número 2 d'Elx

Tipus de document
:   Edicte

Notificació de la sentència dictada en el procediment ordinari número 2298/2016. [2021/1195]  
Procediment ordinari [ord] - 002298/1296-HB  
María Esmeralda González Sánchez, lletrada de l'Administració de justícia del Jutjat de Primera Instància número 2 d'Elx, faig saber que, en virtut dels acords en les actuacions de referència, mitjançant la resolució del dia de hui, ordene dur a terme l'acte de comunicació següent: notificar sentència, que va dirigit a Estructuras Deportivas y Césped Artificial, SL, Faustino Clement Boixader i Rosa María Ramos Obrero.  
  
Atés que es desconeix el domicili o la residència actuals de la part esmentada, jo, lletrada de l'Administració de justícia, de conformitat amb el que disposen els articles 156.4 164 i 497 de la Llei 1/2000, d'enjudiciament civil, ordene la publicació d'aquest edicte en el Diari Oficial de la Generalitat Valenciana, per a portar a efecte aquest acte de comunicació, i li faig saber que, contra aquesta, s'hi pot interposar un recurs de reposició, dins del termini de 5 dies, davant d'aquest jutjat.  
  
Així mateix, faig saber a la part que les actuacions estan a la seua disposició en la secretaria d'aquest jutjat, on podrà tindre coneixement íntegre de l'acte.  
  
Elx, 14 d'octubre de 2019.- La lletrada de l'Administració de justícia: María Esmeralda González Sánchez.
Diari Oficial de la Generalitat Valenciana


Sumari del DOGV 9247, del 31-12-2021 (2021/12137)

CORRECCIÓ d'errades a la Resolució de 22 de novembre de 2021, de la directora general de Canvi Climàtic, per la qual se sotmet a informació i participació pública l'avantprojecte de llei de creació de l'Agència Valenciana de Canvi Climàtic.
------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9247

Data del DOGV
:   31-12-2021

Secció del DOGV
:   V. ANUNCIS - C) ALTRES ASSUMPTES

Número del document
:   2021/12624


Data del document
:   17-12-2021

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Correcció d'errades

Correcció d'errades

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * cooperació administrativa

CORRECCIÓ d'errades a la Resolució de 22 de novembre de 2021, de la directora general de Canvi Climàtic, per la qual se sotmet a informació i participació pública l'avantprojecte de llei de creació de l'Agència Valenciana de Canvi Climàtic. [2021/12034]  
Detectada una errada en la publicació en el DOGV número 9236 de 16 de desembre de 2021, de la Resolució de 22 de novembre de 2021, de la directora general de Canvi Climàtic, per la qual se sotmet a informació i participació pública l'avantprojecte de Llei de creació de l'Agència Valenciana de Canvi Climàtic, es procedeix a la seua correcció en els termes següents:  
  
On diu:  
http://www.agroambient.gva.es/es/participacionpublica  
  
Ha de dir:  
http://www.agroambient.gva.es/es/participacion-publica  
  
S'obri un període d'informació pública de quinze dies naturals, comptats a partir de l'endemà de la publicació de d'aquesta correcció d'errades en el Diari Oficial de la Generalitat Valenciana, termini durant el qual es podran presentar les al·legacions que es consideren oportunes.  
  
València, 17 de desembre de 2021.- La directora general de Canvi Climàtic: Celsa Monrós Barahona.
Diari Oficial de la Generalitat Valenciana


Sumari del DOGV 9140, del 02-08-2021 (2021/7542)

Convocatòria i bases reguladores del concurs oposició per a seleccionar una plaça d'enginyer o enginyera tècnics industrials, pel torn lliure.
----------------------------------------------------------------------------------------------------------------------------------------------

### Dades del document

Número de DOGV
:   9140

Data del DOGV
:   02-08-2021

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/7542


Data del document
:   05-07-2021

Organisme emissor
:   Diputacio Provincial d'Alacant

Tipus de document
:   Anunci

Descriptors 

:   * concurs administratiu

Convocatòria i bases reguladores del concurs oposició per a seleccionar una plaça d'enginyer o enginyera tècnics industrials, pel torn lliure. [2021/7542]  
En el Butlletí Oficial de la Província d'Alacant número 123, de data 2 de juliol de 2021, es publiquen les bases íntegres de les proves selectives, aprovades i convocades per un acord de la Junta de Govern adoptat en sessió ordinària celebrada el 12 de maig de 2021, en virtut de les competències delegades per la Resolució del president número 2946, de 24 de juliol de 2019, per a cobrir, pel procediment de concurs oposició, una plaça d'enginyer tècnic industrial, pel torn lliure d'estabilització d'ocupació, vacant en la plantilla d'aquesta diputació provincial i inclosa en l'oferta d'ocupació pública per a l'any 2018.  
  
Aquesta plaça està inclosa en l'escala d'administració especial, subescala tècnica, dotada amb els emoluments corresponents al subgrup de classificació A2, de l'article 76 del text refós de l'Estatut Bàsic de l'Empleat públic, l'article 31 de la Llei de la funció pública valenciana, i els que corresponguen de conformitat amb la normativa vigent.  
  
La resolució aprovatòria de la llista d'aspirants admesos i exclosos es publicarà en el Butlletí Oficial de la Província d'Alacant. En aquest butlletí s'anunciarà, així mateix, el dia, hora i lloc de celebració del primer exercici de la fase d'oposició, i els successius anuncis de la present convocatòria es publicaran en el tauler d'anuncis de la corporació.  
  
El termini de presentació d'instàncies serà de vint dies hàbils, a comptar de l'endemà de la publicació de l'anunci-extracte en el Boletín Oficial del Estado.  
Cosa que es fa pública en aquest Diari Oficial de la Generalitat Valenciana per a coneixement general i dels interessats.  
  
Alacant, 5 de juliol de 2021.- El cap de servei: Francisco J. Tornel Saura. La diputada d'Administració General i Hisenda: María Gómez García. La secretària general: Amparo Koninkx Frasquet.
Diari Oficial de la Generalitat Valenciana


Sumari del DOGV 9189, del 06-10-2021 (2021/9506)

Notificació de la sentència dictada en el judici verbal número 922/2019.
------------------------------------------------------------------------

### Dades del document

Número de DOGV
:   9189

Data del DOGV
:   06-10-2021

Secció del DOGV
:   IV. ADMINISTRACIÓ DE JUSTÍCIA

Número del document
:   2021/9506


Organisme emissor
:   Jutjat de Primera Instància i Instrucció número 1 de Montcada

Tipus de document
:   Edicte

Notificació de la sentència dictada en el judici verbal número 922/2019. [2021/9506]  
NIG: 46953-62-3-3202-8912970.  
Procediment: judici verbal (250.2) [VRB]-922/2019-R.  
De: Aguas de Valencia, SA.  
Procuradora: M. Gloria Benlloch Soriano.   
Contra: Francisca de la Cinta Almendro Pérez.  
  
En aquest procediment seguit a instàncies d'Aguas de València, SA, contra Francisca de la Cinta Almendro Pérez, s'ha dictat la sentència que té la dispositiva que, literalment, és com segueix:  
Estime la demanda formulada per la mercantil Aguas de Valencia, SA, contra Francisca de la Cinta Almendro Pérez i ordene la resolució del contracte de subministrament d'aigua i d'instal·lació i reparació de comptador subscrit entre les parts, així com l'adopció de les mesures que resulten necessàries per al cessament efectiu del subministrament d'aigua, entre les quals hi ha, si fora necessària, l'autorització d'entrada en l'immoble a la mercantil demandant per a poder accedir al comptador i interceptar el pas de l'aigua. Així mateix, condemne la demandada a abonar a la part actora la quantitat de 872,04 euros, més els interessos legals des de la interpel·lació judicial i les costes d'aquest procediment.  
Notifiqueu aquesta resolució a les parts.  
Contra aquesta resolució no es pot interposar cap recurs.  
Així, aquesta és la meua sentència, que pronuncie, mane i signe.»  
I, atés que es desconeix el parador de la demandada, Francisca de la Cinta Almendro Pérez, expedisc aquest edicte perquè li valga de notificació de sentència en deguda forma.  
  
Moncada, 24 de febrer de 2021.- La lletrada de l'Administració de justícia: Esther Francisca Calero Navarro.
Diari Oficial de la Generalitat Valenciana


Sumari del DOGV 9088, del 20-05-2021 (2021/5509)

Extracte de la Resolució de 14 de maig de 2021, de la consellera d'Agricultura, Desenvolupament Rural, Emergència Climàtica i Transició Ecològica, per la qual es convoquen, per a l'any 2021, ajudes per a la informatització i automatització dels ecoparcs de les àrees de gestió A1, A2, A3, A4, A5, A6, V2-EMTRE, V3, V4, V5, C1, C2 i C3/V1, susceptibles de ser cofinançades per la Unió Europea a través del Programa operatiu del Fons Europeu de Desenvolupament Regional (FEDER).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9088

Data del DOGV
:   20-05-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/5509


Data del document
:   14-05-2021

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Extracte

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * ajuda pública

Extracte de la Resolució de 14 de maig de 2021, de la consellera d'Agricultura, Desenvolupament Rural, Emergència Climàtica i Transició Ecològica, per la qual es convoquen, per a l'any 2021, ajudes per a la informatització i automatització dels ecoparcs de les àrees de gestió A1, A2, A3, A4, A5, A6, V2-EMTRE, V3, V4, V5, C1, C2 i C3/V1, susceptibles de ser cofinançades per la Unió Europea a través del Programa operatiu del Fons Europeu de Desenvolupament Regional (FEDER). [2021/5509]  
BDNS (identif.): 564258.  
  
De conformitat amb el que es preveu en els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions (http://www.pap.minhap.gob.es/bdnstrans/index).  
  
València, 14 de maig de 2021.- La consellera d'Agricultura, Desenvolupament Rural, Emergència Climàtica i Transició Ecològica: Mireia Mollà Herrera.
Diari Oficial de la Generalitat Valenciana


Sumari del DOGV 9011, del 02-02-2021 (2021/307)

Notificació de la sentència dictada en el procediment ordinari número 537/2018.
-------------------------------------------------------------------------------

### Dades del document

Número de DOGV
:   9011

Data del DOGV
:   02-02-2021

Secció del DOGV
:   IV. ADMINISTRACIÓ DE JUSTÍCIA

Número del document
:   2021/307


Organisme emissor
:   Jutjat de Primera Instància Número 3 de Torrevieja

Tipus de document
:   Edicte

Notificació de la sentència dictada en el procediment ordinari número 537/2018. [2021/307]  
En el judici a què es fa referència s'ha dictat sentència que, literalment, és com diu a continuació:  
En el judici ordinari 537/18 s'ha dictat sentència en el qual consta com a demandant, Marina de les Dunes, SA, contra Igor Prokoshyn. D'acord amb la Instrucció número 6/2012, de la Secretaria General de l'Administració de Justícia, les actuacions queden en l'oficina judicial a disposició de les persones interessades. El termini per a recórrer és de 20 dies a comptar des de l'endemà de la notificació, i caldrà depositar 50 euros en el compte de consignacions del jutjat, excepte si fora beneficiari de justícia gratuïta. Les dades personals que es posen a disposició de les parts han de ser tractades amb confidencialitat i per a les finalitats de l'Administració de justícia en els termes previst en la Llei orgànica de protecció de dades.  
I atés que es desconeix el domicili o residència actual d'Igor Prokoshyn, en qualitat de demandat, per resolució recaiguda en el procediment de referència i de conformitat amb el disposen els articles 156.4 i 164 de la Llei 1/2000, d'enjudiciament civil, M. Amparo Marco Martínez-Arenas, lletrada de l'Administració de justícia, he acordat la publicació d'aquest edicte en el tauler d'anuncis del jutjat per a portar a efecte la diligència de notificació de sentència.  
  
  
Torrevieja, 18 de desembre de 2020.- La lletrada de l'Administració de justícia: M. Amparo Marco Martínez-Arenas.